
V E N D I M
Nr.440, datë 26.6.2003

PËR NGRITJEN E AGJENSISË SË URBANIZIMIT
TË ZONAVE INFORMALE

Në mbështetje të nenit 100 të Kushtetutës dhe të nenit 12 të ligjit nr.8405, datë 17.9.1998 “Për urbanistikën”, i ndryshuar, me propozimin e Ministrit të Rregullimit të Territorit dhe të Turizmit, Këshilli i Ministrave

V E N D O S I:

1. Ngritjen e Agjencisë së Urbanizimit të Zonave Informale në Ministrinë e Rregullimit të Territorit dhe të Turizmit.


2. Objekt i punës së kësaj Agjencie, të jetë hartimi dhe zbatimi i politikave shtetërore për legalizimin dhe urbanizimin në zonat informale të vendit, për integrimin e tyre në zhvillimin territorial, infrastrukturor dhe të kushteve të jetesës.
3. Realizimi i këtij objekti të bëhet në bazë të propozimeve përkatëse të njësive të qeverisjes vendore, në përputhje me detyrat dhe përgjegjësitë që parashikon ligji nr.8652, datë 31.7.2002 “Për organizimin dhe funksionimin e qeverisjes vendore”.
4. Agjencia të bashkërendojë punën me ISPU-në për hartimin e studimeve të zonave informale të propozuara nga njësitë përkatëse të qeverisjes vendore, në zbatim të vendimit nr.722, datë 30.12.1998 të Këshillit të Ministrave “Për rregulloren urbanistike”.
5. Ministrisë së Rregullimit të Territorit dhe të Turizmit, në numrin e përgjithshëm të punonjësve, t’i shtohen 5 (pesë) punonjës, sipas tabelës që i bashkëlidhet këtij vendimi.
6. Efektet financiare prej 2 310 000 (dy milionë e treqind e dhjetë mijë) lekësh, si rezultat i krijimit të kësaj Agjencie, deri në fund  të vitit 2003, të përballohen nga fondi rezervë i Këshillit të Ministrave.
7. Në vendimin nr.96, datë 13.2.2003 të Këshillit të Ministrave “Për përcaktimin për vitin 2003 të numrit të punonjësve të institucioneve buxhetore”, në listën “Numri i punonjësve për vitin 2003” të bëhet ndryshimi, si më poshtë vijon:
“6. Ministria e Rregullimit të Territorit dhe e Turizmit 410”. 
8. Ngarkohet Ministria e Rregullimit të Territorit dhe të Turizmit për zbatimin e këtij vendimi.
Ky vendim hyn në fuqi menjëherë. 

KRYEMINISTRI
Fatos  Nano

PAGAT E PUNONJËSVE TË AGJENCISË

	Agjencia Urbanizimit Zonave Informale
	Drejtor


Specialiste
	1


4
	III-a


III-b
	74 000


40000
	9000


9000
	4500


3600
	87500


210400
	4375


10520
	91875


220920
	47015


188060
	14434


57734
	551250


1325520
	86602


346407
	637852


1671927

	
	
	5
	
	
	
	
	297900
	14895
	312795
	235075
	72168
	1876770
	433008
	2309778




